24 



IRODALOM. 



E rovat alatt figyelemmel fogjuk kisérni és röviden ismer- 

 tetni mind azokat a dolgozatokat, melyek 1884 elejétől fogva hazai 

 szerzőktől akár bel-, akár külföldön megjelennek, valamint azokat, 

 a melyek habár külföldi szerzőktől származnak, de a magyarországi 

 faunára vonatkozó adatokat tartalmaznak. Egyes esetekben jelezni 

 fogunk azonban kivételesen olyan nevezetesebb munkákat is, me- 

 lyek, ha szorosan véve nem is tartoznának eme két kategória egyi- 

 kébe sem, de szaktudományunkra nézve mégis egy vagy más te- 

 kintetben kiváló fontossággal biraak. 



Dr. Tömösváry Ödön, A kolumbácsi légy. (Természettudományi 



Közlöny. XVI. köt. 1-17 1. 13 ábrával) 

 — — A kolumbácsi légy. (Mezőgazdasági Szemle. 



II, 13—20 1.) 



Szerző, ki 1883 tavaszán a földmivelési minisztérium megbízá- 

 sából az Alsó-Dunánál tanulmányozta a kolumbácsi legyeket, e két 

 értekezésében népszerű modorban ismerteti e hírhedt rovarfajt. Vá- 

 zolja annak életmódját, fejlődését és kártételeit ; előadja a módokat 

 és eszközöket, a melyeknek segélyével a marhaállományt ettől a ve- 

 szedelmes ellenségtől megóvni lehet ; felsorolja végre azokat a sze- 

 reket, melyekkel az erősen megtámadott házi állatok gondos kezelés 

 mellett megmenthetők. — E kártékony legyekre későbbi füzeteink va- 

 lamelyikébea különben még mi is vissza fogunk térni, a mennyi- 

 ben szerző igéretét birjuk, hogy idevágó észleleteit, a helyszinén teendő 

 ujabb megfigyelésekkel kiegészítve, lapunkban fogja közzétenni. 



Bezerédj Pál, Jelentés Magyarország selyemiparának állásáról és 

 fejlődéséről 1882. és 1883-ban. Budapest 1884. 

 (95 lap, 4 táblával és 1 térképpel.) 



A selyemtenyésztés emelése czéljából kiküldött miniszteri meg- 

 hatalmazottnak eme jelentése, melyet gróf Széchenyi Pál földmivelési 

 miniszter úrnak nyújtott be, hü képét adja annak az örvendetes moz- 

 galomnak, mely hazánkban a selyemtenyésztés terén alig pár év óta 

 megindult. E tekintetben az érdem oroszlánrésze épen a jelentésttevő 

 Bezerédj Pált illeti meg, a ki buzgón és szívós kitartással munkálkodik 

 ennek a nálunk is nagy jövővel bíró gazdasági iparágnak terjesztésén 

 ós felvirágoztatásán. A tanulságos jelentós előadja a szegszárdi orsz. 

 selyemtenyésztési felügyelőség működését 1882- és 1883-ban, szól a 

 selyemtenyésztési szakoktatásról, a szederfatenyésztés és faiskolák ál- 

 lásáról, a szederfaültetés haladásáról s az 1882- és 1883-ik évi selyem- 

 termelésről. Az utolsó fejezetben az 1882-ben Pancsován felállított 

 m. k. selyemfonó-gyár berendezése és működése van leírva. A jelentés- 

 hez csatolt 4 tábla közöl 1 az újvidéki m. k. selyemgubóraktárt, a 

 többi 3 a pancsovai fonógyárat és , beosztását mutatja. A mellékelt 

 térképen Magyarország selyemtermelő községei vannak feltüntetve. 



